Μικροκύματα

Τα μικροκύματα είναι περιοχή των ηλεκτρομαγνητικών κυμάτων με μήκος κύματος  μεταξύ 0,1 και 100 εκατοστών, που αντιστοιχεί σε συχνότητες μεταξύ 0,3-300 GHz. Ωστόσο, δεν υπάρχουν ακριβή όρια που διαχωρίζουν τα μικροκύματα από τις γειτονικές περιοχές του φάσματος της ηλεκτρομαγνητικής ακτινοβολίας, των υπερβραχέων και της υπέρυθρης ακτινοβολίας. 
Τα μικροκύματα χωρίζονται σε τρεις επιμέρους ζώνες: 
 Στα δεκατομετρικά μικροκύματα (Ultra high frequency, συντ. UHF) (0.3-3 GHz),
 Στα εκατοστομετρικά μικροκύματα (Super high frequency συντ.SHF) (3-30 GHz), 
 Στα χιλιοστομετρικά μικροκύματα (Extremely high frequency συντ.EHF) (30-300 GHz).

 Εφαρμογές μικροκυμάτων 
Τα μικροκύματα έχουν πολύ περισσότερες εφαρμογές σε σχέση με τις άλλες ζώνες ραδιοκυμάτων λόγω του πλούσιου φάσματός τους. Χρησιμοποιούνται για εκπομπή επίγειου τηλεοπτικού σήματος (UHF), στην εκπομπή δορυφορικού τηλεοπτικού σήματος αλλά και στις δορυφορικές επικοινωνίες γενικότερα. Εφαρμόζονται επίσης στην κινητή τηλεφωνία, στην εφαρμογή Wi-Fi, στο πρότυπο ανταλλαγής αρχείων Bluetooth, στα Ραντάρ αλλά και στους φούρνους μικροκυμάτων καθώς οι μικροκυματικές συχνότητες αλληλεπιδρούν με την ύλη.

 Ζώνες συχνοτήτων κατά το πρότυπο της RSGB 
Παρακάτω δίνεται πίνακας με τις ζώνες συχνοτήτων των μικροκυμάτων κατά το πρότυπο της RSGB.

+Ζώνες συχνότητας (frequency bands) μικροκυμάτων Ονομασία (RSGB)Περιοχή συχνοτήτωνΖώνη L1 έως 2 GHzΖώνη S2 έως 4 GHzΖώνη C4 έως 8 GHzΖώνη X8 έως 12 GHzΖώνη Ku12 έως 18 GHzΖώνη K18 έως 26.5 GHzΖώνη Ka26.5 έως 40 GHz+Ζώνες συχνότητας (frequency bands) μικροκυμάτων Ονομασία (RSGB)Περιοχή συχνοτήτωνΖώνη Q30 έως 50 GHzΖώνη U40 έως 60 GHzΖώνη V50 έως 75 GHzΖώνη E60 έως 90 GHzΖώνη W75 έως 110 GHzΖώνη F90 έως 140 GHzΖώνη D110 έως 170 GHz

 Πηγές 
 Φυσική Β΄Λυκείου, Α. Μάζης, ΟΕΔΒ, 1994
 Συστήματα εκπομπής και λήψης, Β τάξη ΤΕΕ, ΟΕΔΒ, 1999
Εξωτερικοί σύνδεσμοι

Κατηγορία:Ηλεκτρομαγνητικό φάσμα
Κατηγορία:Κυματικά φαινόμενα